
                                                                                   PATVIRTINTA

                                                                                   Šakių rajono savivaldybės administracijos 

direktoriaus 2017 m. kovo 23 d. 

įsakymu Nr. AT-290  
JAUNIMO  MOKYMŲ IR GEROSIOS PATIRTIES SKLAIDOS  PROJEKTŲ FINANSAVIMO 2017 METŲ KONKURSO NUOSTATAI

I. BENDROJI DALIS

1. Rajono savivaldybė, įgyvendindama Jaunimo ir nevyriausybinių organizacijų programą (kodas 05), skelbia Jaunimo mokymų ir gerosios patirties sklaidos 2017 metų projektų (toliau – Projektų) finansavimo  konkursą (toliau – Konkursą).

II. REIKALAVIMAI PROJEKTŲ TURINIUI
               
2. Konkursu siekiama ugdyti jaunimo lyderių bei jaunimo darbuotojų, vadovaujančių jaunimo organizacijoms, organizacijoms, dirbančioms su jaunimu bei neformalioms jaunimo grupėms, kompetencijas, plėtoti jaunimo lyderių ruošimą bei jaunimo organizacijų narių gebėjimų tobulinimą, diegti darbo komandoje įgūdžius, kurie padėtų gerinti jaunimo organizacijų efektyvumą, stiprintų jaunimo organizacijų bendradarbiavimo ryšius, skatintų dalijimąsi vertinga informacija, gerąja patirtimi.
               
3. Konkursui teikiami projektai turi siekti kokybiško rezultato (produkto), kuris atspindėtų dalyvių įgytą kompetenciją ir praktinį jos pritaikymą.

        
4. Konkursui teikiami projektai turi atitikti šiuos principus: 

          
4.1. savanoriškumo; 

         
4.2. savarankiškumo;  

          
4.3. savivaldos. 

          
5. Konkursui negali būti teikiami projektai, kurių tikslas yra: 

          
5.1. atostogos ir turizmas; 

          
5.2. pelno gavimas. 

          
6. Taip pat konkursui negali būti teikiami projektai, kurie:

               
6.1. kelia grėsmę žmonių sveikatai, garbei ir orumui, viešajai tvarkai; 

           
6.2. bet kokiomis formomis, metodais ir būdais išreiškia nepagarbą Lietuvos valstybės, tautiniams ir religiniams simboliams, piliečių tautiniams ir religiniams jausmams;  

           
6.3. bet kokiomis formomis, metodais ir būdais yra susiję su smurto, prievartos, neapykantos ir narkotikų bei kitų toksinių medžiagų populiarinimu; 

           
6.4. bet kokiomis kitomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus. 
III. REIKALAVIMAI PAREIŠKĖJAMS
            
7. Projektų teikėjais gali būti jaunimo organizacijos, su jaunimu dirbančios organizacijos, registruotos Asociacijų įstatymo, Viešųjų įstaigų įstatymo, Religinių bendruomenių ir bendrijų įstatymo ar Labdaros ir paramos fondų įstatymo nustatyta tvarka bei neformalios jaunimo grupės, kurių vienas iš tikslų – į rajono jaunimą orientuota ir jaunimo poreikius atitinkanti veikla. 

           
8. Neformali jaunimo grupė, prieš pateikdama paraišką, turi sudaryti bendradarbiavimo 

sutartį su nevyriausybine organizacija arba biudžetine įstaiga dėl projekto lėšų administravimo 

 (1 priedas).

           
9. Ne mažiau kaip 2/3 projekto vykdytojų turi būti jauni žmonės.

          
10. Ne mažiau kaip 2/3 projekto dalyvių turi būti jauni žmonės (14-29 metų amžiaus).

          
11. Vienas pareiškėjas gali pateikti tik vieną paraišką.

IV. PARAIŠKŲ TEIKIMAS KONKURSUI
          
12. Konkursui teikiamas projektas turi būti aprašomas, užpildant Paraišką rajono savivaldybės administracijai dėl dalyvavimo Jaunimo ir nevyriausybinių organizacijų  projektų finansavimo    konkurse  2017 metais (toliau vadinama – Paraiška).
          
13. Paraiška turi būti pasirašyta asmens, turinčio teisę veikti juridinio asmens vardu, bei patvirtinta antspaudu, jeigu jis antspaudą privalo turėti.
          
14. Pareiškėjas kartu su paraiška pateikia šiuos dokumentus:

     
14.1. juridinio asmens registracijos pažymėjimo kopiją;

     
14.2. pažymą apie organizacijos banko rekvizitus;

     
14.3. bendradarbiavimo sutartį (taikoma neformalioms jaunimo grupėms).

     
15. Paraiška ir kartu su ja pateikti dokumentai turi būti tvarkingai susegti, lapai sunumeruoti, dokumentų kopijos patvirtintos pareiškėjo antspaudu (jeigu jis antspaudą privalo turėti) ir asmens, turinčio teisę veikti pareiškėjo vardu,  parašu.

     
16. Paraiška turi būti atnešta į rajono savivaldybės priimamąjį (Bažnyčios g. 4, LT-71120, Šakiai) iki 2017 m. balandžio 20 d. 17.00 val. arba gauta paštu su pašto žyma, rodančia, kad paraiška išsiųsta iki 2017 m. balandžio 20 d. (įskaitytinai). Ant voko turi būti užrašyta „Jaunimo mokymų ir gerosios patirties sklaidos 2017 metų projektų finansavimo konkursui“. Paraiška, atnešta po 2017 m. balandžio 20 d. 17.00 val., nebus priimama. Vokas, gautas paštu su pašto žyma, rodančia, kad paraiška išsiųsta vėliau, negu 2017 m. balandžio 20 d., nebus atplėšiamas, bet bus grąžinamas besikreipiančiai organizacijai.

V. PROJEKTŲ VERTINIMAS IR ATRANKA
         
17. Sprendimą dėl lėšų skyrimo priima rajono savivaldybės jaunimo reikalų taryba (toliau – SJRT), remdamasi ekspertų siūlymais bei kita susijusia informacija.

         
18. Konkursui pateiktą Paraišką vertina nepriklausomas ekspertas, pildydamas Paraiškos vertinimo formą (2 priedas).         


19. Sprendimai dėl lėšų skyrimo  priimami balsuojant, posėdyje dalyvaujančių SJRT 

narių  balsų dauguma. Kai balsai pasiskirsto po lygiai, lemiamą balsą turi SJRT pirmininko arba jo įgalioto SJRT nario balsas.

             
20. SJRT sprendimai įforminami protokolu, kurį pasirašo posėdyje dalyvavę nariai. SJRT posėdžius protokoluoja sekretorius.

             
21. SJRT atrenka projektus, atsižvelgdama į surinktų balų skaičių, paskirsto lėšas ir pateikia rajono savivaldybės administracijos direktoriui protokolą dėl lėšų paskirstymo. Direktorius ar jo įgaliotas asmuo per 3 darbo dienas priima sprendimą dėl projektų finansavimo. Sprendimas yra įforminamas įsakymu.

             
22.  Paraiška nevertinama, jeigu neatitinka šių nuostatų reikalavimų. 

         
23. Jei pareiškėjas sistemingai nesilaikė reikalavimų 2014-2016 metais sudarytose Projektų finansavimo sutartyse su rajono savivaldybės administracija (toliau vadinama – Administracija), SJRT sprendimu projektas gali būti nevertinamas ir grąžinamas pateikėjams.

         
24.  SJRT priėmus galutinį sprendimą, konkurso rezultatai skelbiami interneto svetainėje www.sakiai.lt ir projektų rengėjams pranešami tiesiogiai. Jokia kita informacija apie projektų vertinimą ir finansavimo skirstymą nėra skelbiama.

         
25. Konkursui pasibaigus, projektai pareiškėjams negrąžinami.

VI. PROJEKTŲ FINANSAVIMAS, VYKDYMAS IR KONTROLĖ
         
26. Pareiškėjas, patikslinęs preliminarią projekto išlaidų sąmatą, ir, vadovaudamasis  Lietuvos Respublikos finansų ministro 2010 m. gruodžio 31 d. įsakymu Nr. 1K-417 „Dėl finansų ministro 2003 m. liepos 3 d. įsakymo 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“ pakeitimo“ , užpildo šias lenteles:

               - 2017 metų išlaidų sąmatą;

               - 2017 metų detalųjį planuojamo projekto išlaidų sąrašą;

               - Duomenis apie projektą ir projekto vykdytoją;

               - 2017 metais vykdomo projekto priemonių sąrašą.

            
27. Pareiškėjas ir Administracija, vadovaudamiesi užpildytų lentelių duomenimis, sudaro sutartį, kurioje aprašomi organizacijos įsipareigojimai, finansavimo dydis, finansavimo teikimo terminai, lėšų naudojimo, atskaitomybės ir atsakomybės sąlygos.

        
28.  Sutartis sudaroma ne vėliau kaip per 14 kalendorinių dienų nuo oficialios konkurso rezultatų paskelbimo dienos. 

        
29. Jei pareiškėjui projekto įgyvendinimui buvo skirtas dalinis finansavimas, t. y. Tarybos skirta suma mažesnė, negu organizacija prašė paraiškoje, tai organizacija, sudarydama sutartį su Administracija, turi teisę keisti savo projektinės veiklos apimtį, bet neturi teisės keisti paraiškoje aprašytos veiklos turinio ir tikslų. 

        
30. Finansuojamos gali būti tik su projekto įgyvendinimu susijusios išlaidos, padarytos nuo sutarties pasirašymo dienos iki 2017 m. gruodžio 31 d. Didžiausia vienam projektui skiriama suma – iki 145 eurų.  

        
31. Netinkamos finansuoti  laikomos šios išlaidos: 

   
31.1. baldams, transporto priemonėms, ryšių priemonėms, kompiuterinei įrangai, medicininei įrangai ir kitam inventoriui (priemonėms ir įrangai, kuri nenusidėvi per vienerius metus) įsigyti; 

   
31.2. projekto parengiamajam etapui (parengiamojo etapo išlaidos yra visos išlaidos, susijusios su veikla, vykdyta prieš pateikiant paraišką savivaldybei, pvz.: paraiškos pildymas, narių sąrašų sudarymas ir pan.).

            
32. Pareiškėjas privalo:

            
32.1. kiekvienam ketvirčiui pasibaigus, iki kito ketvirčio pirmo mėnesio 5 dienos rajono savivaldybės administracijos Centralizuotos buhalterijos skyriui pateikti ataskaitą už praėjusį ketvirtį, t. y. Šakių rajono savivaldybės jaunimo ir nevyriausybinių organizacijų programos projektų įgyvendinimo priemonių vykdymo ataskaitos lentelę. Kartu su šia ataskaita pateikti dokumentų, patvirtinančių patirtas išlaidas, kopijas, medžiagų nurašymo aktus ir kt. Taip pat pateikti Biudžeto išlaidų sąmatos vykdymo ataskaitą (Forma Nr.2).
           
32.2. pasibaigus projekto vykdymo terminui, per 20 kalendorinių dienų, bet ne vėliau kaip iki einamųjų metų gruodžio 31 d., atsiskaito rajono savivaldybės administracijos Centralizuotos buhalterijos skyriui: pateikia metinę biudžeto išlaidų sąmatos vykdymo ataskaitą (Forma Nr.2),  užpildo Šakių rajono savivaldybės jaunimo ir nevyriausybinių organizacijų programos projektų įgyvendinimo priemonių vykdymo ataskaitos lentelę bei pateikia visų pirminių buhalterinių dokumentų, patvirtinančių padarytas išlaidas, kopijas, patvirtintas organizacijos vadovo parašu ir antspaudu.

           
32.3. Savivaldybės administracijos vyriausiajai specialistei (jaunimo reikalų koordinatorei) pateikti Projekto įvykdymo ataskaitą (atsiskaitoma už veiklą, kuriai finansuoti skirtos lėšos, nurodomi pasiekti rezultatai). Prie projekto veiklos ataskaitos gali būti pridėta turima rašytinė ir vaizdinė medžiaga, susijusi su projekto įgyvendinimu.

          
32.4. baigti įgyvendinti projektą iki einamųjų metų gruodžio 31 d.

          
32.5. jeigu tokių yra, grąžinti Administracijai nepanaudotas lėšas iki einamųjų metų gruodžio 15 d.;

          
32.6. viešinti projektą, kad visuomenė daugiau sužinotų apie įgyvendintas projekto veiklas ir projekto rezultatus.

          
33. Administracija pareiškėjui teikia visą reikalingą dalykinę ir metodinę pagalbą, susijusią su projekto įgyvendinimu.

          
34. Administracija turi teisę atlikti projekto įgyvendinimo ir lėšų panaudojimo teisingumo ir tikslingumo auditą.

          
35. Administracija  nutraukia sutartį su pareiškėju ir išieško skirtas lėšas, kai:

          
35.1. nustatoma, kad skirtos lėšos naudojamos ne pagal paskirtį;

          
35.2. paaiškėja, kad pateikta klaidinga ar neteisinga informacija, pildant paraišką ar įgyvendinant projektą.

                                             VII. BAIGIAMOSIOS NUOSTATOS
          
36. Už informacijos ir pateiktų duomenų tikslumą, gautų lėšų buhalterinės apskaitos tvarkymą atsako pareiškėjas Lietuvos Respublikos įstatymų nustatyta tvarka.

          
37. Direktoriaus ar jo įgalioto asmens įsakymas dėl projekto finansavimo gali būti skundžiamas Lietuvos Respublikos administracinių bylų teisenos įstatymo  nustatyta tvarka.

_____________________________________

